**Ministru kabineta rīkojuma projekta**

**„****Politiskās deklarācijas par Latvijas un Francijas**

 **stratēģisko partnerību rīcības plāns 2018.-2022. gadam”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Politiskās deklarācijas par Latvijas un Francijas stratēģisko partnerību rīcības plāns 2018.-2022. gadam” (turpmāk – Projekts), kurš paredz apstiprināt Politiskās deklarācijas par Latvijas un Francijas stratēģisko partnerību rīcības plānu 2018.-2022. gadam (turpmāk – Rīcības plāns), izstrādāts saskaņā ar Ministru kabineta 2008. gada 20. maija noteikumiem Nr. 357 „Par Politisko deklarāciju par Latvijas un Francijas stratēģisko partnerību” apstiprināto Politisko deklarāciju par Latvijas un Francijas stratēģisko partnerību (turpmāk – Politiskā deklarācija). Politiskās deklarācijas pēdējais punkts paredz, ka to papildinās rīcības plāns, kuru var aktualizēt jebkurā brīdī saskaņā ar abu valstu nacionālajām un starptautiskajām prioritātēm. Ar Rīcības plāna parakstīšanu tiek aizstāts 2012. gada 12. Februāra Politiskās deklarācijas par Latvijas un Francijas stratēģisko partnerību rīcības plāns. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Politiskā deklarācija starp Latvijas Republiku un Francijas Republiku tika parakstīta 2008. gada 23. maijā, un to Rīgā parakstīja abu valstu valdību vadītāji Ivars Godmanis un Fransuā Fijons *(François Fillon)*. Politiskā deklarācija kalpo kā vadlīnijas Latvijas un Francijas sadarbībai. Latvija un Francija ir vienojušās, ka Politisko deklarāciju papildina detalizēts rīcības plāns, kurš iekļauj konkrētas sadarbības jomas un projektus. 2012. gada 12. februārī abu valstu ārlietu ministri Edgars Rinkēvičs un Alēns Župē *(Alain Juppé)* parakstīja Politiskās deklarācijas par Latvijas un Francijas stratēģisko partnerību rīcības plānu, kurš iekļāva konkrētus mērķus un rīcību Latvijas un Francijas divpusējai un daudzpusējai politiskajai sadarbībai, sadarbībai ekonomikā, iekšējās un ārējās drošības jautājumos, izglītības, zinātnes un kultūras jomā, kā arī sadarbībai Starptautiskās Frankofonijas organizācijas ietvaros.Iniciatīva par nepieciešamību atjaunot rīcības plānu radusies abpusēju konsultāciju ar Francijas pusi rezultātā, ņemot vērā mūsdienu starptautiskās vides izaicinājumus, tai skaitā aktuālo Eiropas Savienības (turpmāk – ES) dienaskārtību, kā arī vēloties atzīmēt līdz šim panākto progresu Latvijas un Francijas sadarbībā.Ievērojot minēto, ir izstrādāts Rīcības plāna projekts 2018.-2022. gadam.Latvijas interesēs ir padziļināt attiecības ar Franciju Rīcības plāna ietvaros, sekmējot abu valstu sadarbību tādos nozīmīgos ES jautājumos kā Eiropas nākotne, ES Ārējās attiecības, drošība un iekšlietas, iekšējais tirgus un konkurētspēja, enerģētika, klimats un transports, kā arī ekonomika un finanses. Tāpat Latvijas interesēs ir padziļināt divpusējo politisko sadarbību ar Franciju, attīstīt daudzpusējo sadarbību starptautisko organizāciju ietvaros, kā arī veicināt sadarbību tādās jomās kā aizsardzība un iekšējā drošība, valsts pārvaldes attīstība, ekonomika, enerģētika, lauksaimniecība, kā arī kultūra, izglītība un zinātne. Rīcības plāns paredz konkrētas darbības divpusējo attiecību attīstībai un nosaka Latvijas un Francijas divpusējo un daudzpusējo politisko partnerību, politisko dialogu, sadarbību ekonomikas, enerģētikas, lauksaimniecības, pārtikas ražošanas, valsts pārvaldes attīstības, aizsardzības, iekšējās drošības, kultūras, izglītības, valodas un zinātnes jomā.Rīcības plāna mērķi iekļauj tradicionālo starpvalstu sadarbības ietvaru paplašināšanu, liekot uzsvaru uz Eiropas dimensiju un tiecoties pēc priviliģētas sadarbības un finansējuma kopējām aktivitātēm un sadarbības attīstīšanai Rīcības plānā minētajās jomās. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Ārlietu ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija un Valsts kanceleja. |
| 4. | Cita informācija | Rīcības plānu paredzēts parakstīt Latvijas Valsts prezidenta vizītes Francijā laikā 2018. gada 9. aprīlī. To parakstīs abu valstu ārlietu ministri. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts šo jomu neskar. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Tiks nodrošināta Latvijas un Francijas divpusējo attiecību nostiprināšana jaunā kvalitātē. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Saistības pret Eiropas Savienību | Projekts šo jomu neskar. |  |
| Citas starptautiskās saistības | Nav |  |
| Cita informācija | 2008. gada 23. maija Politiskā deklarācija par Latvijas un Francijas stratēģisko partnerību |  |

|  |
| --- |
| **1. tabulaTiesību akta projekta atbilstība ES tiesību aktiem** |
| Projekts šo jomu neskar. |
|  |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums2008. gada 23. maija Politiskā deklarācija par Latvijas un Francijas stratēģisko partnerību | Aizpilda, ja ar projektu izpildītas vai tiek uzņemtas saistības, kas izriet no vairāk nekā viena starptautiskā dokumenta, – norāda informāciju, kas minēta instrukcijas 57.1. apakšpunktā un kas jau tika norādīta arī [V sadaļas](https://likumi.lv/doc.php?id=203061#n5) [2. punktā](https://likumi.lv/doc.php?id=203061#p2) |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |  | Saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Rīcības plāns nav pretrunā jau esošām Latvijas Republikas starptautiskajām saistībām. |
| Cita informācija | Noslēguma noteikumi nosaka, ka politisko deklarāciju papildinās rīcības plāns, kurš var tikt aktualizēts jebkurā brīdī saskaņā ar nacionālajām un starptautiskajām prioritātēm.Ministru kabineta rīkojuma projekta „Politiskās deklarācijas par Latvijas un Francijas stratēģisko partnerību rīcības plāns 2018.-2022. gadam” 1. punkts, kurā noteikts, ka Politiskās deklarācijas par Latvijas un Francijas stratēģisko partnerību rīcības plāna 2018.-2022. gadam projekts tiek apstiprināts. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nozaru ministrijas (Aizsardzības ministrija, Ārlietu ministrija, Ekonomikas ministrija, Finanšu ministrija, Iekšlietu ministrija, Izglītības un zinātnes ministrija, Kultūras ministrija, Labklājības ministrija, Satiksmes ministrija, Tieslietu ministrija, Veselības ministrija, Vides aizsardzības un reģionālās attīstības ministrija, Zemkopības ministrija) un to padotības iestādes, kā arī Valsts kanceleja. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes. |
| 3. | Cita informācija | Nav |

Ārlietu ministrs E. Rinkēvičs

Vīza: valsts sekretārs A. Pildegovičs

E.Borhersa, 67016256

elina.borhersa@mfa.gov.lv